În timp ce justiția e pe cale să-l elibereze, Ioan Becali e foarte relaxat.

Acum o oră el a fost văzut la restaurantul cu specific sicilian "YaYa", din Floreasca. Fostul impresar a ocupat o masă împreună cu un grup de 7-8 persoane și a servit prînzul.

Condamnat, alături de Borcea, la cea mai mare pedeapsă în " Dosarul Transferurilor", 6 ani şi 4 luni, Ioan Becali poate fi pus în libertate după ce Judecătoria Medgidia a aprobat ieri cererea de eliberare condiționată a fostului impresar.

Decizia judecătorilor nu e definitivă și poate fi contestată de procurorii DNA în termen de 5 zile.

Situația condamnaților în Dosarul Transferurilor

Nume Condamnare Cînd poate ieși

Cristian Borcea 6 ani şi 4 luni vara lui 2017

Ioan Becali 6 ani şi 4 luni decembrie 2015

Victor Becali 4 ani şi 8 luni vara lui 2016

George Copos 3 ani şi 8 luni eliberat pe 7 aprilie 2015

Mihai Stoica 3 ani şi 6 luni decembrie 2015

Jean Pădureanu 3 ani şi 4 luni eliberat pe 18 iunie 2015

Gigi Neţoiu 3 ani şi 4 luni decembrie 2015

Gică Popescu 3 ani, o lună şi 10 zile 4 noiembrie 2015